rejauldu/bengali-wikipedia huggingface dataset:
বহুবিবাহ ফ্রান্সে অবৈধ এবং দেশটিতে বহুবিবাহীভাবে বসবাসকারী মালিয়ান অভিবাসীদের বৃদ্ধির কারণে সাম্প্রতিক রাজনৈতিক বিতর্কের কেন্দ্রবিন্দু হয়েছে। এই কারণে বহুবিবাহ বন্ধ করার জন্য কঠোর আইন প্রয়োগ করা হয়েছে।  ১৯৭০ এবং ১৯৮০-এর দশকে বিপুল সংখ্যক বহুবিবাহী অভিবাসী ফ্রান্সে এসেছিল এবং তাদের বিয়ে যা বিদেশে সম্পাদিত হয়েছিল তা সাধারণত ফ্রান্স দ্বারা স্বীকৃত ছিল। ১৯৯৩ সাল থেকে ফ্রান্স আর বিদেশে সম্পাদিত বিবাহে দ্বিতীয় পত্নীকে স্বীকৃতি দেয় না (সেই তারিখের আগে, ১৯৯৩ সাল পর্যন্ত অভিবাসীদের পরিবারের সদস্যদের ভিসা অবাধে দেওয়া হয়েছিল)।  ইকোনমিস্ট অনুমান করে যে ফ্রান্সে ২,০০,০০০ মানুষ ১৬,০০০ থেকে ২০,০০০ বহুবিবাহী পরিবারে বাস করে। তাদের প্রায় সবাই উত্তর বা মধ্য আফ্রিকান ঐতিহ্যের মুসলিম।"Many Wives' tales," The Economist, May 8–14, 2010, p. 55 বেশ কিছু রাজনীতিবিদ বলেছেন যে তারা বহুবিবাহকে ২০০৫ সালের ফরাসি দাঙ্গার কারণ হিসেবে মনে করেন।   ফ্রান্সে ইসলাম ও বহুবিবাহ  ফ্রান্সে বহুবিবাহের বিষয়টি ফ্রান্সে ইসলাম, ফ্রান্সে অভিবাসন এবং মুসলিম সংখ্যাগরিষ্ঠ দেশগুলিতে ফরাসি ঔপনিবেশিক সাম্রাজ্যের বিষয়গুলির সাথে আবদ্ধ। বহুবিবাহ বোরকা, জোরপূর্বক বিবাহ এবং মহিলাদের যৌনাঙ্গ বিচ্ছেদ সহ অভিবাসন নিয়ে বিতর্কের প্রেক্ষাপটে ফ্রান্সে রাজনৈতিক বিতর্কের বিষয়।  গাড়ি চালানোর সময় মুখ ঢেকে বোরকা পরার কারণে একজন মুসলিম মহিলাকে ফরাসি পুলিশ গ্রেপ্তার করার পর স্বরাষ্ট্রমন্ত্রী ব্রিস হর্তেফেক্স বহুবিবাহের অভিযোগের কারণে তার স্বামীর নাগরিকত্ব প্রত্যাহার করতে চেয়েছিলেন। স্বামী আলজেরিয়ান বংশোদ্ভূত লাইস হেব্বাদজ প্রতিক্রিয়া জানিয়েছিলেন "যদি উপপত্নী থাকার কারণে আমাদের জাতীয়তা থেকে ছিনিয়ে নেওয়া হয়... তাহলে অনেক ফরাসি নাগরিকের জাতীয়তা ছিনিয়ে নেওয়া হবে। আমি যতদূর জানি উপপত্নী নিষিদ্ধ নয়, না ফ্রান্সে, না ইসলামে।"  ২০২০ সালের ডিসেম্বরে প্রধানমন্ত্রী ইমানুয়েল ম্যাক্রোঁর মন্ত্রিসভা কথিত ইসলামিক উগ্রবাদের প্রতিক্রিয়া হিসাবে বহুবিবাহকে সম্বোধন করে একটি খসড়া বিল উত্থাপন করেছিল। এই বিলটি ফ্রান্সে অভিবাসীদের ফরাসী আবাসিকতা অস্বীকার করবে যদি তারা বহুবিবাহী বলে প্রমাণিত হয় এবং ভবিষ্যতের বিয়ে বাতিল করা হবে যদি কর্তৃপক্ষ সিদ্ধান্ত নেয় যে তাদের বাধ্য করা হয়েছে। ২০২১ সালের ফেব্রুয়ারিতে ফরাসি জাতীয় পরিষদ বিলটি পাস করে।   মায়োত  ফরাসি দ্বীপ অঞ্চল মায়োতে ২০০৯ সাল পর্যন্ত বহুবিবাহ বৈধ ছিল। এটি পরিবর্তিত হয় যখন মায়োতের ৯৫% নাগরিকরা ২৯ মার্চ ২০০৯ তারিখে ফ্রান্সের ১০১তম বিভাগ হওয়ার জন্য ভোট দেয়। এই ধরনের কারণে দ্বীপটি বাল্যবিবাহ সহ "ফরাসি সংস্কৃতির সাথে বিরোধিতাকারী" সমস্ত ধরণের বহুবিবাহিক ইউনিয়ন এবং অন্যান্য ধরণের অনুশীলন নিষিদ্ধ করতে বাধ্য হয়েছিল। ভোট কার্যকর হওয়ার পর ২০১১ সালের মধ্যে দ্বীপটিকে বহুবিবাহের স্বীকৃতি না দেওয়ার প্রয়োজন ছিল।   তথ্যসূত্র   বিষয়শ্রেণী:ইউরোপে বহুবিবাহ বিষয়শ্রেণী:দেশ অনুযায়ী বহুবিবাহ
রেজিনাল্ড হিউ ডার্নিং সেলার্স, ওএএম (; জন্ম: ২০ আগস্ট, ১৯৪০) তৎকালীন ব্রিটিশ ভারতের গুজরাতের বালসার এলাকায় জন্মগ্রহণকারী ভারতীয় বংশোদ্ভূত সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৪ সালে সংক্ষিপ্ত সময়কালের জন্যে অস্ট্রেলিয়ার পক্ষে আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে কার্যকরী ব্যাটিংশৈলী উপহার দিতেন ‘রেক্স’ ডাকনামে পরিচিত রেক্স সেলার্স।   প্রথম-শ্রেণীর ক্রিকেট  ১৯৫৯-৬০ মৌসুম থেকে ১৯৬৬-৬৭ মৌসুম পর্যন্ত রেক্স সেলার্সের প্রথম-শ্রেণীর খেলোয়াড়ী জীবন চলমান ছিল। ১৯৬৩-৬৪ মৌসুমে সাউথ অস্ট্রেলিয়ার পক্ষে ৪৮ উইকেট দখল করেছিলেন। ফলশ্রুতিতে ইংল্যান্ড গমনে অস্ট্রেলিয়া দলের সদস্যরূপে মনোনীত হন। তবে, আঘাতের কারণে সেখানে তার খেলা সীমিত পর্যায়ের ছিল। ঐ সফরে কোন টেস্টে অংশগ্রহণ করতে পারেননি তিনি।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছিলেন রেক্স সেলার্স। ১৯৬৪ সালে অস্ট্রেলিয়া দলের সদস্যরূপে ভারত গমন করেন। ১৭ অক্টোবর, ১৯৬৪ তারিখে কলকাতায় ভারতের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত ঐ টেস্টে তিনি শূন্য রানে আউট হন। দ্বিতীয় ইনিংসে করেন ১৭ রান। এছাড়াও, একটি ক্যাচ তালুবন্দী করেন। পাঁচ ওভার বোলিং করে ১৭ রান খরচায় কোন উইকেট লাভ করতে পারেননি। এরপর আর তাকে টেস্ট আঙ্গিনায় খেলতে দেখা যায়নি।   অবসর  দীর্ঘ দেহের অধিকারী ছিলেন রেক্স সেলার্স। ভারতে জন্মগ্রহণকারী দ্বিতীয় অস্ট্রেলীয় টেস্ট ক্রিকেটার তিনি। আঙ্গুলে ক্ষত সৃষ্টি হবার ফলে তার খেলোয়াড়ী জীবনে বেশ প্রভাব বিস্তার করে। ফলশ্রুতিতে ১৯৬৬-৬৭ মৌসুমে খেলার জগৎ থেকে অবসর গ্রহণ করতে বাধ্য হন।  সাউথ অস্ট্রেলিয়ান ক্রিকেট অ্যাসোসিয়েশনে (সাকা) দীর্ঘকাল দল নির্বাচক ও প্রশাসনিক দায়িত্ব পালন করে চলেছেন। সাকা’র আজীবন সদস্য তিনি। ক্রিকেট অঙ্গনে আদুরে নাম ‘সাহিব’ লাভ করেন। ২০১৩ সালে অস্ট্রেলীয় দিবসে ক্রিকেট খেলায় অসামান্য অবদান বিশেষতঃ প্রশাসক হিসেবে দায়িত্ব পালন করার স্বীকৃতিস্বরূপ মেডেল অব দি অর্ডার অব অস্ট্রেলিয়া উপাধিতে ভূষিত হন।   তথ্যসূত্র    আরও দেখুন   বব হল্যান্ড  অ্যালেন কনলি  এক টেস্টের বিস্ময়কারী  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলীয় ক্রিকেট প্রশাসক বিষয়শ্রেণী:কেনসিংটনের ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:অস্ট্রেলিয়ায় ভারতীয় অভিবাসী বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:ইঙ্গ-ভারতীয় বংশোদ্ভূত অস্ট্রেলীয় ব্যক্তি বিষয়শ্রেণী:ইঙ্গ-ভারতীয় ব্যক্তিত্ব
ভিখারি ঠাকুর (ভোজপুরি: 𑂦𑂱𑂎𑂰𑂩𑂲 𑂘𑂰𑂍𑂳𑂩; নাস্তালিক: بھکھڑی ٹھاکر; ) একজন ভারতীয় নাট্যকার, গীতিকার, অভিনেতা, লোকনৃত্যকার, লোকসঙ্গীত গায়ক তথা একজন সমাজসেবী ছিলেন। তিনি ভোজপুরি সাহিত্যের শেক্সপিয়ার হিসেবে জনপ্রিয়। ঠাকুর ১৮ ডিসেম্বর, ১৮৮৭ খ্রিষ্টাব্দে বিহারের সারন জেলার কুতুবপুর নামক গ্রামে একটি নাপিত পরিবারে জন্মগ্রহণ করেন। তার পিতামাতার নাম যথাক্রমে দল সিং ঠাকুর ও শিবকলি দেবী ঠাকুর।  তিনি অর্থ উপার্জনে জন্য খড়্গপুর যাত্রা করেন। এখানে তিনি অর্থ উপার্জন করেন, কিন্তু চাকরি নিয়ে অসন্তুষ্ট ছিলেন। তিনি রামলীলার ভক্ত ছিলেন, তিনি তীর্থশহর জগন্নাথ পুরীতে শ্রেষ্ঠ রামলীলার আয়োজন করা হয় জেনে সেখানে যাত্রা করেন।  তিনি নাটক রচনা করেন এবং তার স্থানীয় গ্রামে সেগুলো রামলীলা অকারে সঞ্চালন শুরু করেন, গানগুলি পুনরাবৃত্তি করেন এবং সামাজিক কর্মকাণ্ডে আগ্রহ দেখান। তিনি নাটক, গান ও উপন্যাস লিখতে শুরু করেন। তার বইয়ের ভাষা সহজ ছিল এবং অনেকেই আকৃষ্ট হয়েছিল। তার বইগুলো বারাণসী, ছাপরা ও হাওড়া থেকে প্রকাশিত হয়।  আজও তার সাহিত্যকর্মের প্রশংসা করা হয় এবং তার রচিত গানগুলো এখনও সঞ্চালন করা হয়। তিনি ১০ জুলাই, ১৯৭১ খ্রিষ্টাব্দে ৮৩ বছর বয়সে মৃত্যুবরণ করেন।  উল্লেখ্য কর্ম  তিনি তার প্রধান দশটি কর্মে রচনাসহ পরিচালনা এবং অভিনয়ও করেন। তার প্রধান কর্মগুলো নিম্নে উল্লেখ করা হলো   বিদেশীয়া  বেটি বিয়োগ অথবা বেটি বেচওয়া  কালয়ুগা প্রেমা (কলিযুগের প্রেম)  রাধেশ্যাম বেহার (রাধা কৃষ্ণের প্রেম অবলম্বনে)  গঙ্গা-আস্নান (গঙ্গায় আনুষ্ঠানিক স্নান)  বিধওয়া-বিলাপ (বিধবা বিলাপ)  পুত্রবধ  গবর-বিচার (অবৈধ শিশু)  ননদ ভোজাই (ননদ ভাবী)   তথ্যসূত্র    বহিঃসংযোগ    উৎসর্গিত দাপ্তরিক তথ্যক্ষেত্র   বিষয়শ্রেণী:১৮৮৭-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বিহারের ব্যক্তি বিষয়শ্রেণী:ভোজপুরি ভাষার লেখক বিষয়শ্রেণী:ভারতীয় নাট্যকার বিষয়শ্রেণী:ভারতীয় গীতিকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় লোক গায়ক
পাইকিয়াসোথি সারাভানামুত্তু (; জন্ম: ২৬ অক্টোবর, ১৮৯২ - মৃত্যু: ২৮ মে, ১৯৫০) সিলনের বিশিষ্ট সরকারি চাকুরে ছিলেন। এছাড়াও ক্রীড়া প্রশাসক হিসেবে বেশ ভূমিকা রাখেন পি. সারা নামে পরিচিত সারাভানামুত্তু।   প্রারম্ভিক জীবন  ২৬ অক্টোবর, ১৮৯২ তারিখে সারাভানামুত্তুর জন্ম। সিলনের কলম্বো এলাকায় ভেথার্নিয়াম সারাভানামুত্তু নামক এক চিকিৎসকের সন্তান তিনি। তার মায়ের পরিবার উত্তর সিলনের ভাদ্দুকোড্ডাই থেকে এসেছে। পিতামহ ভেথার্নিয়াম উত্তর সিলনের ছোট্ট শহর চুন্নাকাম শহরের প্রতিষ্ঠাতা হিসেবে স্বীকৃতি পেয়েছেন।  সারাভানামুত্তুর আরও পাঁচ ভাই ছিল। তারা হচ্ছেন রত্নাসোথি, নানাসোথি, থার্মাসোথি, মানিকাসোথি ও সপ্তরত্নাজ্যোতি। মাউন্ট লাভিনিয়ার এস. টমাস কলেজে অধ্যয়ন করেন। সেখানে ভিক্টোরিয়া স্বর্ণপদকসহ অনেকগুলো পুরস্কার লাভ করেন। বিদ্যালয়ের অ্যাথলেটিক্স, ক্রিকেট ও ফুটবল দলেরও সদস্য ছিলেন তিনি। বিদ্যালয় জীবন শেষ করে লন্ডন বিশ্ববিদ্যালয় থেকে বিএ ডিগ্রী লাভ করেন। এছাড়াও সংক্ষিপ্তকালের জন্য কলম্বোর রয়্যাল কলেজে অধ্যয়ন করেন। এরপর ইন্ডিয়ান সিভিল সার্ভিসে যোগদানের উদ্দেশ্যে ১৯১৫ সালে কেমব্রিজের ফিটজউইলিয়াম কলেজে যোগ দেন। কিন্তু পারিবারিক কারণে কোর্স শেষ করার পূর্বেই তাকে ফিরে আসতে হয়।   কর্মজীবন  ১৯৪৬ সালে চাকরি থেকে অবসর গ্রহণ করেন ও রাজনীতিতে জড়িয়ে পড়েন। ১৯৪৭ সালে সংসদীয় নির্বাচনে স্বতন্ত্র প্রার্থী হিসেবে দক্ষিণ কলম্বোয় প্রতিদ্বন্দ্বিতা করেন কিন্তু নির্বাচিত হতে ব্যর্থ হন।  সারাভানামুত্তু তামিল ইউনিয়ন ক্রিকেট ও অ্যাথলেটিক ক্লাবের উন্নয়ন যথেষ্ট ভূমিকা রাখেন যা তাকে স্মরণীয় করে রেখেছে। ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালন করেন তিনি। ক্লাবের নতুন মাঠ কলম্বো ওভাল নির্মাণেও বেশ সহায়তা করেন। ১৯৭৭ সালে তার সম্মানে এ মাঠের নাম পরিবর্তন করে পাইকিয়াসোথি সারাভানামুত্তু স্টেডিয়াম রাখা হয়। ১৯৪৯ থেকে ১৯৮২ সাল পর্যন্ত আন্তঃ ক্লাব ক্রিকেট প্রতিযোগিতা হিসেবে পি. সারা ট্রফির প্রচলন ঘটানো হয়। ১৯৩৭ থেকে ১৯৫০ সাল পর্যন্ত সিলন ক্রিকেট অ্যাসোসিয়েশনের প্রধান ছিলেন ও সিলন ক্রিকেট কন্ট্রোল বোর্ডের প্রথম সভাপতি ছিলেন তিনি।   ব্যক্তিগত জীবন  পুত্তালামের ক্রাউন প্রক্টর মুত্তুসুমারু’র কন্যা সিবিল থাঙ্গামের সাথে পরিণয়সূত্রে আবদ্ধ হন। বাস্কি ও চান্দ্রি নামের দুই পুত্র ও শকুন্তলা নাম্নী এক কন্যা সন্তান জন্মগ্রহণ করেছিল। তন্মধ্যে, পাইকিয়াসোথি নামে বাস্কি’র পুত্র সেন্টার ফর পলিসি অল্টারনেটিভসের প্রধানের দায়িত্বে রয়েছেন। ২৮ মে, ১৯৫০ তারিখে তার দেহাবসান ঘটে।   তথ্যসূত্র   বিষয়শ্রেণী:শ্রীলঙ্কান ক্রিকেট প্রশাসক বিষয়শ্রেণী:১৮৯২-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলম্বোর ব্যক্তি বিষয়শ্রেণী:ব্রিটিশ সিলনের ব্যক্তি বিষয়শ্রেণী:শ্রীলঙ্কান তামিল রাজনীতিবিদ বিষয়শ্রেণী:শ্রীলঙ্কান তামিল শিক্ষক বিষয়শ্রেণী:শ্রীলঙ্কান তামিল ব্যক্তি
আণবিক ঘড়ি হচ্ছে এক ধরনের কৌশল যা জৈব অনুর মিউটেশনের হারকে ব্যবহার করে বিভক্ত হয়ে যাওয়া জীবনের প্রাগৈতিহাসিক যুগের সময়কে অনুমান করে। এই জৈব আণবিক উপাত্ত সাধারণত ডিএনএর নিউক্লিওটাইড সিকোয়েন্স অথবা প্রোটিনের এমিনো এসিড সিকোয়েন্স কলনের (হিসাবের) জন্য ব্যবহৃত হয়। ১৯৬২ সালে বিভিন্ন প্রাণীর হিমোগ্লোবিন প্রোটিন প্রকরণের উপর প্রথম আণবিক ঘড়ির পরীক্ষণ হয়। বর্তমানে এটি আণবিক বিবর্তনে ব্যবহৃত হয়, যাতে করে প্রজাত্যায়ন অথবা বিবর্তনীয় বিকিরণ সম্বন্ধে অনুমান করা যায়। একে কখনো কখনো জিনগত ঘড়ি অথবা বিবর্তনীয় ঘড়ি বলেও আখ্যায়িত করা হয়।   প্রাথমিক আবিষ্কার এবং জিনগত সমদুরত্ব   তথাকথিত "আণবিক ঘড়ির" উপস্থিতি সম্বন্ধে ১৯৬২ সালে এমিল জুকারল্যান্ডল ও লিনাস পাওলিং প্রথম ধারণা দেন। জীবাশ্মের প্রমাণ থেকে প্রাণীগুলোর অস্তিত্বের যে সময় তারা অনুমান করেছেন, তারা দেখলেন, সময়ের সাথে সাথে প্রাণীর এমিনো এসিডের পরিমাণ তার বংশে পরিবর্তিত হয়। (আণবিক ঘড়ি প্রকল্পের উপর ভিত্তি করে) তারা বললেন, ভিন্ন ভিন্ন বংশে; যে কোনো সুনির্দিষ্ট প্রোটিনের বিবর্তনীয় পরিবর্তনের হার ধ্রুব হয়।  এমানুয়েল মারগোলিশ ১৯৬৩ সালে জিনগত সমদূরত্বের বিষয়টি প্রথম লক্ষ্য করেন। তিনি লিখেছেনঃ সময়ের সাথে তাল মিলিয়ে বিবর্তনের ধারায় যখন সাধারণ পুর্বপুরুষ থেকে দুইটি প্রজাতির উদ্ভব হয়, তাদের সাইটোক্রোম সি এর মধ্যে পার্থক্য একটা অবস্থা প্রাপ্ত হয়, এমনটাই প্রতীয়মান হয়। যদি এটা সত্যি হয়, তাহলে সমস্ত স্তন্যপায়ী প্রাণীর সাইটোক্রোম সি এর সাথে সমস্ত পাখির সাইটোক্রোম সি এর সমান পার্থক্য থাকবে। যেহেতু পাখি অথবা স্তন্যপায়ী প্রানীর পুর্বে, বিবর্তনের ধারায় ভার্টিব্রেটের প্রধান স্টেম থেকে মাছ বিভক্ত হয়ে গিয়েছিল, তাই মাছের সাইটোক্রোম সি এর সাথে পাখি এবং স্তন্যপায়ী প্রানীর সাইটোক্রোম সি এর পার্থক্য সমান হওয়া উচিত। একইভাবে, সকল ভার্টিব্রেটের সাইটোক্রোম সি এর সাথে, ইস্ট প্রোটিনের সাইটোক্রোম সি এর সমান সমান পার্থক্য থাকবে।" উদাহরণস্বরুপ, একটি কার্প (পোনা মাছ) এবং একটি ব্যাঙয়ের, কাছিম, মুরগী, ইঁদুর এবং ঘোড়ার সাইটোক্রোম সি এর পার্থক্য খুবই ধ্রুব, যা ১৩ শতাংশ থেকে ১৪ শতাংশ। একইভাবে একটি ব্যাকটেরিয়া ও ইস্ট, মথ, টুনা, পায়রা এবং ঘোড়ার সাইটোক্রোম সি এর পার্থক্য ৬৪ শতাংশ থেকে ৬৯ শতাংশ হয়। এমিলি জুকারল্যান্ডল ও লিনাস পাওলিংয়ের জিনগত সমদুরত্বের একীভুত কাজ; ১৯৬০ সালের আণবিক ঘড়ির যে প্রকল্প প্রস্তাবনা করা হয়েছিল তাকে সত্যতা প্রদান করে।   ব্যবহার  আণবিক ঘড়ির কৌশল মলিকিউলার সিস্টেমিক্সে খুবই গুরুত্বপূর্ণ বিষয়। মলিকিউলার জেনেটিক্সের তথ্য ব্যবহার করে, জীবের বৈজ্ঞানিক শ্রেণিবিন্যাস করা হয়। ফসিল থেকে যদি তথ্য না পাওয়া যায়, তবে সুনির্দিষ্ট জাত্যাংশে আণবিক বিবর্তনের ধ্রুব হারের জ্ঞানকে ব্যবহার করে জাতিজনি ঘটনা ক্রমকে নির্ধারণ করা হয় এবং জাতিজনি বৃক্ষ গঠন করা হয়। এই ধরনের ক্ষেত্রে- বিশেষ করে তা যদি দীর্ঘ সময়ের ব্যাপার হয়, তবে আণবিক ঘড়ি নামক প্রকল্পের সীমাবদ্ধতাকেও বিবেচনায় রাখতে হবে, কারণ এখানে অনুমান ৫০% বা তার বেশিও হতে পারে।   তথ্যসূত্র    আরো পড়ুন          বহিঃসংযোগ   Allan Wilson and the molecular clock   Molecular clock explanation of the molecular equidistance phenomenon   জীবনের আণবিক বৃক্ষের জন্য Date-a-Clade পরিষেবা   বিষয়শ্রেণী:আণবিক বিবর্তন বিষয়শ্রেণী:আণবিক জেনেটিক্স বিষয়শ্রেণী:ফাইলোজেনেটিক্স বিষয়শ্রেণী:আণবিক বংশাণুবিজ্ঞান
জিয়াদ আল-জাজা (; ২৮ নভেম্বর ১৯৫৫ — ৯ ফেব্রুয়ারি ২০২২) ছিলেন একজন ফিলিস্তিনি রাজনীতিবিদ।   জীবনী  জিয়াদ আল-জাজা হামাসের একজন সদস্য, তিনি ২০০৬ থেকে ২০০৭ পর্যন্ত ফিলিস্তিন জাতীয় কর্তৃপক্ষের পরিবহন মন্ত্রী হিসেবে দায়িত্ব পালন করেন এবং ১৭ মার্চ থেকে ১৪ জুন ২০০৭ পর্যন্ত অর্থমন্ত্রী ছিলেন। আল-জাজা ৬৬ বছর বয়সে ৯ ফেব্রুয়ারি ২০২২ তারিখে গাজা শহরে কোভিড-১৯-এ আক্রান্ত হয়ে মৃত্যুবরণ করেন।   তথ্যসূত্র   বিষয়শ্রেণী:ফিলিস্তিনি রাজনীতিবিদ বিষয়শ্রেণী:হামাস সদস্য বিষয়শ্রেণী:২০২২-এ মৃত্যু বিষয়শ্রেণী:১৯৫৫-এ জন্ম
বাঙ্গুরা গ্যাসক্ষেত্র বাংলাদেশের কুমিল্লায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।   অবস্থান  বাঙ্গুরা গ্যাসক্ষেত্রের অবস্থান চট্টগ্রাম বিভাগের কুমিল্লা জেলার মুরাদনগর উপজেলায়। এটি শ্রীকাইল গ্যাসক্ষেত্র থেকে ৭ কিমি দূরে ও একই অভিন্ন ভূ-কাঠামোতে অবস্থিত এবং এই দুটি ক্ষেত্র ১৪০ বর্গকিলোমিটার এলাকা জুড়ে বিস্তৃত।   আবিষ্কার  বাঙ্গুরা গ্যাসক্ষেত্র বাংলাদেশের কুমিল্লায় অবস্থিত একটি প্রাকৃতিক গ্যাসক্ষেত্র এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স) দ্বারা ২০০৫ সালে আবিষ্কার হয়   আরও দেখুন   বাংলাদেশের প্রাকৃতিক গ্যাসক্ষেত্রের তালিকা।   তথ্যসূত্র     বহিঃসংযোগ   বিষয়শ্রেণী:১৯৯৬-এ প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:১৯৯৬-এ বাংলাদেশে প্রতিষ্ঠিত
থাম্ব|স্টার্নের মেয়াদ স্মরণে এখন হামবুর্গ বিশ্ববিদ্যালয়ের পদার্থবিজ্ঞান ইনস্টিটিউটগুলির দেয়ালে ফলক অটো ষ্টের্ন (জন্ম: ফেব্রুয়ারি ১৭, ১৮৮৮ - মৃত্যু: আগস্ট ১৭, ১৯৬৯) একজন নোবেল বিজয়ী জার্মান পদার্থবিজ্ঞানী। তিনি প্রুশিয়া সম্রাজ্যের Sohrau (Żory) নামক স্থানে জন্মগ্রহণ করেন। এই স্থানটি বর্তমানে পোল্যান্ডে অবস্থিত। তিনি পড়াশোনা করেছেন নিম্ন সাইলেশিয়া অঞ্চলের Breslau-এ। তিনি ব্রেসলাউ বিশ্ববিদ্যালয় থেকে ভৌত রসায়নে ডক্টরেট ডিগ্রী নিয়ে ১৯১২ সালে পড়াশোনার পাট শেষ করেন। এরপর তিনি চার্লস ইউনিভার্সিটি অফ প্রাগে আইনস্টাইনের অধীনে কাজ করেন এবং তার পরে ইটিএইচ জুরিখে কাজ করতে যান। তিনি ১৯৪৩ সালে নোবেল পুরস্কার পান। www.nobel-winners.com নোবেল উইনার্স   পুরস্কার ও সম্মাননা   নোবেল পুরস্কার, (১৯৪৩)   তথ্যসূত্র    বহিঃসংযোগ   Molecular Ray Method  বিষয়শ্রেণী:১৮৮৮-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:ইহুদি বিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:এর্ডশ সংখ্যা ৩ বিষয়শ্রেণী:জার্মান পদার্থবিজ্ঞানী বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:জার্মান নোবেল বিজয়ী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:মার্কিন ফিলোসফিক্যাল সোসাইটির সদস্য
১৯৭৮ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৭টি চলচ্চিত্র মুক্তি পায়।   মুক্তিপ্রাপ্ত চলচ্চিত্র সমূহ   মুক্তির  তারিখ চলচ্চিত্র পরিচালক অভিনয়ে ধরন টীকা তথ্যসূত্র জুন  ১৬  সারেং বৌ  আবদুল্লাহ আল মামুন  ফারুক, কবরী  নাট্য  শহীদুল্লা কায়সার রচিত সারেং বৌ উপন্যাস অবলম্বনে  সে  প্টে  ম্ব  র  ৫  গোলাপী এখন ট্রেনে  আমজাদ হোসেন  ববিতা, ফারুক  নাট্য  আমজাদ হোসেন রচিত দ্রৌপদী এখন ট্রেনে উপন্যাস অবলম্বনে   অলংকার  নারায়ণ ঘোষ মিতা  শাবানা, রাজ্জাক, নূতন  নাট্য, রোম্যান্টিক  ১টি বিভাগে জাতীয় চলচ্চিত্র পুরস্কার ভাল করে   ২২  আসামী হাজির  দেওয়ান নজরুল  সোহেল রানা, ওয়াসিম, জসিম, ববিতা অ্যাকশন    ২৯  অশিক্ষিত  আজিজুর রহমান  সুমন, রাজ্জাক, অঞ্জনা রহমান নাট্য  মস্কো চলচ্চিত্র উৎসবে প্রদর্শিত    অগ্নিশিখা  আজিজুর রহমান  রাজ্জাক, উজ্জ্বল, ববিতা  রোম্যান্টিক      ডুমুরের ফুল  সুভাষ দত্ত  শাকিল, ববিতা, ইলিয়াস কাঞ্চন  নাট্য  আশরাফ সিদ্দিকী রচিত গলির ধারের ছেলেটি গল্প অবলম্বনে     বধূ বিদায়  কাজী জহির  বুলবুল আহমেদ, কবরী, শাবানা নাট্য, রোম্যান্টিক     সোহাগ  সাইফুল আজম কাশেম  রাজ্জাক সামাজিক     মধুমিতা  মুস্তাফা মেহমুদ  আলমগীর, শাবানা সামাজিক  নোলকশিবলী সাদিকফরহাদ, মিন্না খানসামাজিকসঙ্গীত - ফেরদৌসী   আরও দেখুন    ১৯৭৭ সালের বাংলাদেশী চলচ্চিত্রের তালিকা  ১৯৭৯ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বাংলা মুভি ডেটাবেজে ১৯৭৮ সালের বাংলাদেশী চলচ্চিত্র  বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:১৯৭৮-এ বাংলাদেশ
আইসিসি ক্রিকেট বিশ্বকাপ লিগ ২ হচ্ছে একটি আন্তর্জাতিক ক্রিকেট প্রতিযোগিতা, যা একদিনের আন্তর্জাতিক নিয়মে অনুষ্ঠিত হবে এবং ২০১৯ সাল থেকে শুরু হওয়া তিন-লিগ ক্রিকেট বিশ্বকাপের বাছাইপর্ব পদ্ধতির দ্বিতীয় ধাপ। সাতটি দল অংশ গ্রহণ করে এবং এর মধ্যে কোন দল সরাসরি হয় আইসিসি বিশ্বকাপ বাছাইপর্ব-এ অগ্রসর অথবা বাছাইপর্বের যোগ্যতা অর্জনের জন্য দ্বিতীয় সুযোগ হিসাবে প্লে-অফ প্রতিযোগিতায় অগ্রসর। বাছাইপর্বের দুটি দল পরবর্তী ক্রিকেট বিশ্বকাপে খেলার যোগ্যতা অর্জন করবে। লিগ ২ ও বাছাই যোগ্যতা অর্জনের প্লে-অফ হচ্ছে মূলত আইসিসি বিশ্ব ক্রিকেট লিগ চ্যাম্পিয়নশিপ ও আইসিসি বিশ্ব ক্রিকেট লিগ দ্বিতীয় বিভাগ এর পরিবর্তিত রূপ। প্রথম আসরটি ছিল ২০১৯-২২.   আসর   আসর বিজয়ী অবনমন পদোন্নতি ২০১৯-২৩২০২৩-২৭   তথ্যসূত্র    বহিঃসংযোগ   Official website  লিগ ২ বিষয়শ্রেণী:ক্রিকেট প্রতিযোগিতার যোগ্যতা
বেরী () ভারতের হরিয়ানা রাজ্যের ঝাজ্জর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বেরী শহরের জনসংখ্যা হল ১৬,১৪৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বেরী এর সাক্ষরতার হার কম।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
ভারতের গুজরাত রাজ্যের মোরবিতে মাচ্ছু নদী অতিক্রমকারী একটি ১৪৩ বছর বয়সী ঝুলন্ত সেতু ২০২২ সালের ৩০শে অক্টোবর সন্ধ্যা ৬টা ৪০ মিনিটে কয়েক শত লোকের সহ ভেঙে পড়েছিল। মোট ১৪০ জনের মৃত্যুর খবর পাওয়া গেছে, এবং ১৮০ জনেরও বেশি ব্যক্তিকে উদ্ধার করা হয়েছে, এখনও বহু মানুষ নিখোঁজ রয়েছে। এনডিআরএফ দ্রুতার সঙ্গে উদ্ধার অভিযান শুরু করেছিল, পরে উদ্ধার অভিযানে সেনাবাহিনী, নৌবাহিনী ও বিমান বাহিনীর সঙ্গে যোগ দিয়েছিল। উদ্ধার অভিযানে পুলিশ, সামরিক বাহিনী ও বিপর্যয় মোকাবিলা দল মোতায়েন করা হয়েছে।  তথ্যসূত্র  বিষয়শ্রেণী:২০২২-এ ভারতে বিপর্যয় বিষয়শ্রেণী:ভারতে সেতু বিপর্যয় বিষয়শ্রেণী:মোরবি জেলা বিষয়শ্রেণী:গুজরাতের সেতু বিষয়শ্রেণী:গুজরাতে বিপর্যয়
অঞ্জু মহেন্দ্রু (জন্ম: ১১ই জানুয়ারি ১৯৪৬) হলেন একজন ভারতীয় অভিনেত্রী। তিনি কহিঁ তো হোগা-এ রেবা এবং কসৌটি জিন্দেগী কেতে কামিনী গুপ্তা চরিত্রে অভিনয় করার জন্য অধিক পরিচিত।   ব্যক্তিগত জীবন  অঞ্জু মহেন্দ্রু ১৯৪৬ সালের ১১ই জানুয়ারি তারিখে তৎকালীন ব্রিটিশ ভারতের বোম্বে প্রেসিডেন্সির বোম্বে-এ (বর্তমানে মুম্বই) জন্মগ্রহণ করেছিলেন।  মহেন্দ্রু বেশ কয়েক দিন যাবৎ ক্রিকেট খেলোয়াড় গারফিল্ড সোবার্সের সাথে একটি সম্পর্কে আবদ্ধ ছিলেন।  অভিনেতা রাজেশ খান্নার সাথে ১৯৬৬ সাল থেকে ১৯৭২ সাল পর্যন্ত মহেন্দ্রুর দীর্ঘ সম্পর্ক ছিল। খান্নার মা চেয়েছিলেন যে তাঁরা উভয়ে শীঘ্রই বিবাহ বন্ধনে আবদ্ধ হন। উক্ত সময়ে মহেন্দ্রু মাত্র ২৭ বছর বয়সী ছিলেন এবং ১৯৬৯ সালে তিনি ব্যাপক জনপ্রিয় হয়ে ওঠেন। ১৯৭১ সালে খান্না মহেন্দ্রুকে বিয়ের প্রস্তাব দিলে তিনি বলেছিলেন যে তিনি অভিনেত্রী হিসাবে জীবন গড়তে চান বলেই তিনি তার বিয়ে স্থগিত করতে চান। খান্না মহেন্দ্রুকে ভালবাসতে থাকেন এবং তাঁর সাথে বিবাহ বন্ধনে আবদ্ধ হবেন বলে জানিয়ে রাখেন। মহেন্দ্রুর মা খান্নার প্রতি খুব আগ্রহী ছিলেন এবং খান্না তাঁদের একটি বাংলো উপহারও দিয়েছিলেন। তবে ১৯৭১ সালে গ্যারি সোবার্স এবং তার পরে ১৯৭২ সালে ইমতিয়াজ আলী ডেটিংয়ের খবর পাওয়া যাওয়ার পর বিবাহের প্রতি তাঁর অবিশ্বস্ততায় খান্না বিরক্ত হয়ে পড়েছিলেন, যার ফলস্বরূপ খান্না ১৯৭২ সালে মহেন্দ্রুর সাথে সম্পর্ক ছিন্ন করেছিলেন।https://www.bollywoodshaadis.com/articles/rajesh-khanna-and-anju-mahendru-love-story-9475  এরপরেই খান্না ববি নামক চলচ্চিত্রটি মুক্তি পাওয়ার আট মাস পূর্বে ১৯৭৩ সালের মার্চ মাসে ডিম্পল কপাড়িয়ার সাথে বিবাহ বন্ধনে আবদ্ধ হয়েছিলেন।http://www.deccanherald.com/content/164705/rise-fall-superstar.html মহেন্দ্রু এবং খান্না ১৯৮৭ সাল পর্যন্ত একে অপরের সাথে কথা বলেনি। মহেন্দ্রু ১৯৭২ থেকে ১৯৭৯ পর্যন্ত ইমতিয়াজ আলীর সাথে একটি সম্পর্কে ছিলেন তবে তিনি ১৯৭৯ সালে ইমতিয়াজের সাথে তাঁদের সম্পর্কের বিচ্ছেদ ঘটান।  ১৯৮৮ সাল থেকে মহেন্দ্রু আবার খান্নার সাথে বন্ধুত্ব করেন এবং খান্নার মৃত্যুর পূর্ব পর্যন্ত মহেন্দ্রু তাঁর একজন ঘনিষ্ঠ বন্ধু হয়ে ছিলেন এবং মারা যাওয়ার সময় তাঁর পাশে ছিলেন। তিনি একটি সাক্ষাৎকারে স্বীকার করেছিলেন যে নিজের অপরিপক্কতার কারণেই তিনি একাত্তরে খান্নার বিয়ের প্রস্তাবকে অলসভাবে প্রত্যাখ্যান করেছিলেন, এবং তিনি যদি উক্ত সময়ে তাঁকে বিবাহ করতেন তবে আজকে তিনি তাঁর স্ত্রী হতেন।   কর্মজীবন  মহেন্দ্রু মাত্র ১৩ বছর বয়সে মডেলিং শুরু করেছিলেন। তাঁকে কবি ও গীতিকার কাইফি আজমি খুঁজে বের করেছিলেন; যিনি পরবর্তীকালে তাঁকে বাসু ভট্টাচার্যের কাছে সুপারিশ করেছিলেন। বাসু তাঁকে ১৯৬৬ সালে মুক্তিপ্রাপ্ত উসকি কাহানি নামক চলচ্চিত্রে অভিনয় করার সুযোগ দিয়েছিলেন। উসকি কাহানি মহেন্দ্রুর অভিনীত প্রথম চলচ্চিত্রের পাশাপাশি বাসু ভট্টাচার্যের প্রথম পরিচালিত চলচ্চিত্র ছিল।   তথ্যসূত্র    বহিঃসংযোগ     বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী
"দ্য ব্রাইট সান" গ্রিমের পরী কাহিনী ব্রাদার্স গ্রিম দ্বারা সংগৃহীত একটি জার্মান রূপকথার গল্প। এর গল্প সংখ্যা ১১৫।  এটি আরনে-থম্পসন টাইপ ৯৬০, দ্য সান ব্রিংস অল টু লাইট।   সারসংক্ষেপ  একজন দর্জির শিক্ষার্থী রাস্তায় এক ইহুদিকে আক্রমণ করে, লুটপাট করে এবং হত্যা করে। ইহুদি ব্যক্তি জানিয়েছিল যে তার চুরি করার মতো কিছুই নেই। মারা যাওয়ার আগে সে সতর্ক করে, "উজ্জ্বল সূর্য এটি প্রকাশ করবে।"    এরপর দর্জির শিক্ষার্থী স্বাভাবিকভাবে জীবনযাপন করতে থাকে। একদিন, সে দেখে যে সূর্যের আলো তার কফির ওপরে প্রতিফলিত হচ্ছে। তখন সে মজা করে বলে, "এই তো সেই আলো যা সবকিছু প্রকাশ করবে!"    তার স্ত্রী বিরক্ত হয়ে জানতে চায় সে কী বলতে চায়। অবশেষে, সে সত্যিটা স্বীকার করে। এরপর এই কথা চারদিকে ছড়িয়ে পড়ে, এবং তাকে গ্রেপ্তার করা হয়। পরে তাকে ফাঁসিতে ঝুলিয়ে মৃত্যুদণ্ড দেওয়া হয়।   বৈচিত্র্য  গ্রিমস্‌ একটি সংস্করণও রেকর্ড করেছেন যেখানে পাখি হুমকি দেয় এটি উদ্ঘাটিত হবে এবং পুরুষটি এটি নিয়ে একটি তিতিরকে দেখে হাসে।Jacob and Wilheim Grimm, Household Tales, "The Bright Sun Brings it to Light"    তথ্যসূত্র   বিষয়শ্রেণী:গ্রিম ভ্রাতৃদ্বয়ের রূপকথা বিষয়শ্রেণী:রূপকথা
একেনবাবু হলেন আমেরিকা প্রবাসী বাঙালি সাহিত্যিক সুজন দাশগুপ্তের একটি কাল্পনিক গোয়েন্দা চরিত্র। সর্বপ্রথম একেনবাবুর কাহিনি প্রকাশ হয় আনন্দমেলা পত্রিকায় ১৯৯১ সালে।   চরিত্র  একেনবাবুর ভাল নাম একেন্দ্র সেন। চেহারা অন্য গোয়েন্দাদের থেকে অনেকটাই আলাদা, ব্যতিক্রমী চরিত্র। তিনি আসলে সরকারি গোয়েন্দা। কিঞ্চিৎ মিতব্যয়ী, মধ্যবিত্ত বাঙালি ভদ্রলোকের মত বেশবাস করেন যা অনেক সময় অবিন্যস্ত থাকে, মাথায় টাক। দেখতে খানিকটা হাস্যকর তবে তীক্ষ্ণবুদ্ধি। নিজে খুব একটা শারীরিক কসরতে বিশ্বাসী নন। একেনবাবু আমেরিকা থেকে অপরাধতত্ত্ব নিয়ে পড়াশোনা করছেন। তার পরিবার কলকাতায় থাকে। একেনবাবুর কাহিনীগুলি লেখেন আমেরিকা প্রবাসী অধ্যাপক বাপিবাবু যিনি পদার্থবিজ্ঞান পরান নিউ নিউইয়র্ক বিশ্ববিদ্যালয়ে এবং তাদের বন্ধু প্রমথ যে রসায়ন নিয়ে গবেষণা করছে।  ।   প্রকাশিত কাহিনীর তালিকা    নাম প্রথম প্রকাশ প্রকাশনী ম্যানহাটানে মুনস্টোন  ১৯৯১    আনন্দমেলা ঢাকা রহস্য উন্মোচিত     এ মুখার্জি এন্ড কোং পুরস্কার পাঁচ হাজার ডলার     আনন্দমেলা খুনের আগে খুন     দাশগুপ্ত অ্যালায়েন্স একেনবাবু ও কেয়াদিদি     সুখী গৃহকোণ সংখ্যার সংকেত      ম্যানহাটানে ম্যানহান্ট  ১৯৯৩   আনন্দমেলা ম্যানহাটানের ম্যাডম্যান ২০১২    দাশগুপ্ত অ্যালায়েন্স আসল খুনীর সন্ধানে  ২০১৩   দাশগুপ্ত অ্যালায়েন্স শান্তিনিকেতনে অশান্তি ২০১১    দাশগুপ্ত অ্যালায়েন্স একেনবাবু সমগ্র (১)   ২০১৭   দ্য কাফে টেবল একেনবাবু সমগ্র (২)    ২০১৮  দ্য কাফে টেবল একেনবাবু সমগ্র (৩)     ২০১৯   দ্য কাফে টেবল একেনবাবু সমগ্র (৪)    ২০২০   দ্য কাফে টেবল   চলচ্চিত্র  বাংলা ধারাবাহিক ওয়েব সিরিজে একেনবাবু চলচ্চিত্রায়িত হয়েছে। পরিচালক অনির্বাণ মল্লিকের নির্দেশনায় একেনবাবু চরিত্রে অভিনয় করেছেন অনির্বাণ চক্রবর্তী।   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:কাল্পনিক ভারতীয় গোয়েন্দা বিষয়শ্রেণী:কাল্পনিক হিন্দু বিষয়শ্রেণী:কলকাতার সংস্কৃতি বিষয়শ্রেণী:কাল্পনিক ভারতীয় ব্যক্তি
মুআল্লাকা () হচ্ছে আরবি জাহেলি যুগের এক উল্লেখযোগ্য কাব্য সংকলন। তৎকালীন আরবে উকাজ এর মেলা খুব প্রসিদ্ধ ছিল। এই মেলাই কবিরা তাদের কবিতা শোনাতেন। যে কবিতাটি সব থেকে ভালো হত সেই কবিতাটি সোনার হরফে লিখে পবিত্র মক্কার কাবার দরজায় টাঙিয়ে দেওয়া হত। যেহেতু এগুলো টাঙিয়ে রাখা হত তাই এর নাম রাখা হয় মুআল্লাকা। এই কবিতাগুলো কবি হাম্মাদ আর রাবিয়া আব্বাসি যুগ এ সংকলন করেন।  থাম্ব|প্রথম উমাইয়া স্বর্ণ দিনার, খলিফা আব্দুল মালিক।   মুআল্লাকার কবিগণ   ইমরুল কায়েস  ত্বরফা বিন আল আবদ  যুহায়ের বিন আবি সুলমা  লাবিদ বিন রাবিয়া  আমর বিন কুলসুম  হারিস বিন হিল্লিজা  আনতারা বিন সাদ্দাদTarikhul adab AL arabi by Ahmad Hasan zaiyaat, .   তথ্যসূত্র   বিষয়শ্রেণী:আরবি সাহিত্য বিষয়শ্রেণী:আরবি কবিতা বিষয়শ্রেণী:মধ্যযুগীয় আরবি কবিতা